Top-20 maak plek vir Jan Jan Jan | Maroela Media
Jan Jan Jan (Foto: Facebook)
Die mannegroep Jan Jan Jan betree vandeesweek die Maroela Media Afrikaanse Top-20 in die 19de plek met hulle nuwe enkelsnit, "Die RSA is in my DNA".
Die liedjie is in samewerking met Solidariteit Helpende Hand en Boerboel Wear vir die Jou huis is hier-projek uitgereik.
Jan Jan Jan bestaan uit Mooi Jan (Dulan Emslie), Klein Jan (Heinrich Rautenbach) en Lang Jan (Riaan Venter).
Richann en René, die Boer soek 'n vrou-sangpaar wat sing onder die naam Reën, bly vir die tweede week in die no. 1-posisie met hul lied "Vrystaat vlaktes". Hulle het self die lirieke vir die snit geskryf.
In vandeesweek se Maroela Media Afrikaanse Top-20 is daar ses snitte wat styg, sewe wat daal, ses liedjies wat onveranderd bly en een nuwe enkelsnit wat sy toetrede tot die Top-20 maak.